**Notă informativă**

**la proiectul Hotărârii Guvernului cu privire la sistemul de alertă precoce și răspuns rapid și procedurile de notificare a alertelor instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului a fost elaborat de către Ministerul Sănătății de comun cu Agenția Națională pentru Sănătate Publică. |
| 1. **Condițiile care au impus elaborarea proiectului actului normativ și finalitățile urmărite**
 |
|  Proiectul Hotărârii Guvernului *cu privire la sistemul de alertă precoce și răspuns rapid și procedurile de notificare a alertelor instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări* a fost elaborat în contextul necesitații actualizării cadrului normativ privind criteriile care definesc amenințările transfrontaliere, procedurile de notificare la nivel național, inclusiv către Uniunea Europeană, măsurile de sănătate publică și coordonarea răspunsurilor la astfel de amenințări. Proiectul hotărârii Guvernului prevede abrogarea HG nr.1431/2016 *pentru aprobarea Regulamentului privind sistemul de alertă precoce și răspuns rapid pentru prevenirea, controlul bolilor transmisibile şi evenimentelor de sănătate publică,* care a fost elaborată în conformitate cu Decizia Comisiei 2000/57/CE din 22 decembrie 1999 privind sistemul de alertă precoce și de reacție pentru prevenirea şi controlul bolilor transmisibile în temeiul Deciziei nr.2119/98/CE a Parlamentului European şi a Consiliului, publicată în Jurnalul Oficial al Uniunii Europene L 21 din 26 ianuarie 2000 prin Decizia nr. 1082/2013/UE, care actualmente sunt abrogate și substituite cu Decizia de punere în aplicare (UE) 2017/253 a comisiei din 13 februarie 2017 *de stabilire a procedurilor de notificare a alertelor în cadrul sistemului de alertă precoce și răspuns rapid instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări în temeiul Deciziei nr. 1082/2013/UE a Parlamentului European și a Consiliului și Regulamentul (UE) 2022/2371 privind amenințările transfrontaliere grave pentru sănătate și de abrogare a Deciziei nr. 1082/2013UE*.  Amenințările transfrontaliere pot crește riscul de răspândire a maladiilor transmisibile și perturbare a sistemului de supraveghere la nivel național, care la rândul său poate duce la dereglarea activității întregului sistem de sănătate. În acest context, prezentul proiect vine cu actualizarea mecanismului de înregistrare și notificare a amenințărilor transfrontaliere care ar permite o coordonare eficientă, clară și coerentă care va asigura calitatea și aplicabilitatea acestuia la nivel național în raport cu eventualele amenințări transfrontaliere.Astfel, în scopul facilitării notificării amenințărilor transfrontaliere, Uniunea Europeană a implementat Sistemul de alertă precoce și răspuns ( SAPR), care reprezintă un sistem informațional de notificare a alertelor legate de amenințările transfrontaliere grave pentru sănătate către Uniunea Europeană. Acest mecanism garantează, că autoritățile competente din domeniul sănătății publice sunt informate în mod corespunzător și la timp, inclusiv coordonează măsurile de sănătate publică de răspuns la nivelul statelor membre. Funcționarea SAPR este atribuită în sfera de competență a Centrului European de Prevenire și Control al Bolilor (ECDC) la nivelul UE și respectiv autoritățile competente sunt obligate să notifice pericolele ce se includ în criteriile de alertă de sănătate publică, menționate în prezentul proiect al HG. Agenția Națională pentru Sănătate Publică este autoritatea competentă pentru înregistrarea și notificarea amenințărilor transfrontaliere la nivel național și transmiterea informației prin intermediul portalurilor internaționale către OMS. În contextul aderării la UE, este necesar a conecta sistemul informațional național de notificare a evenimentelor de sănătate publică către sistemul UE de notificare SAPR, care ar permite informarea ECDC despre amenințările transfrontaliere și coordonarea ulterioară a măsurilor de sănătate publică la nivel național și statele membre ale UE.În contextul celor expuse, prezentul proiect de hotărâre urmărește alinierea procedurilor de înregistrare și notificare a amenințărilor transfrontaliere și coordonarea măsurilor de răspuns la nivel național și Uniunea Europeană.  |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația UE.**
 |
| Prezentul proiect al HG cu privire la sistemul de alertă precoce și răspuns rapid și procedurile de notificare a alertelor instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări transpune Decizia de punere în aplicare (UE) 2017/253 a comisiei din 13 februarie 2017, și articolele 17-22 din Regulamentul (UE) 2022/2371 al parlamentului european și al consiliului din 23 noiembrie 2022 privind amenințările transfrontaliere grave pentru sănătate și de abrogare a Deciziei nr. 1082/2013/UE, și prevederile Regulamentului Sanitar Internațional (2005), aprobat la 23 mai 2005 în cadrul Asambleei 58 a Organizației Mondiale a Sănătății (Rezoluția WHA58.3 Revizuirea Regulamentului Sanitar Internațional). |
| 1. **Principalele prevederi ale proiectului și evidențierea elementelor noi**
 |
| Proiectul de Hotărâre prevede aprobarea *Regulamentului privind stabilirea și aprobarea procedurilor de notificare a alertelor în cadrul SAPR instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări* și are drept scop stabilirea criteriilor care se includ în amenințări transfrontaliere, procedurilor de notificare a alertelor în cadrul SAPR instituit în legătură cu amenințările transfrontaliere grave pentru sănătate și a procedurilor de schimb de informații, consultare și coordonare a răspunsurilor la astfel de amenințări și asigurarea continuității și durabilității în implementarea Regulamentului Sanitar Internațional RSI (2005), definirea activităților de planificare, pregătire, supraveghere epidemiologică, monitorizare, alertă precoce, evaluare a riscurilor și răspuns coordonat în cazul pericolelor pentru sănătate, de prevenire și combatere a transmiterii transfrontaliere a acestora.Principalele prevederi ale proiectului se referă la:* criteriile care definesc o amenințare transfrontalieră;
* comunicarea rapidă și schimbul de informații relevante privind apariția sau extinderea unor amenințări transfrontaliere grave pentru sănătatea publică;
* asigurarea unei gestionări eficiente și rapide a alertelor transfrontaliere grave pentru sănătate.
* instituirea procedurilor de notificare și schimb de informații între autoritățile naționale și structura europeană responsabilă pentru gestionarea sistemului SAPR;
* definirea rolului și responsabilităților Punctului focal național SAPR.
* coordonarea măsurilor naționale de răspuns și asigurarea comunicării în situații de risc și de criză cu UE.
 |
| 1. **Fundamentarea economico-financiară**
 |
| Implementarea prevederilor proiectului nu va presupune cheltuieli financiare suplimentare dinbugetul de stat. Costurile aferente asigurării implementării prezentei hotărâri vor fi în limita alocațiilor aprobate pentru instituțiile responsabile. |
| 1. **Modul de încorporare a actului în cadrul normativ în vigoare**
 |
| Proiectul hotărârii Guvernului elaborat se încadrează în sistemul actelor normative naționale și denotă abrogarea Hotărârii Guvernului nr. 1431/2016 pentru aprobarea Regulamentului privind sistemul de alertă precoce şi răspuns rapid pentru prevenirea, controlul bolilor transmisibile şi evenimentelor de sănătate și a Hotărârii Guvernului nr. 531/2014 cu privire la acţiunile de implementare a Regulamentului Sanitar Internaţional în prevenirea transmiterii transfrontaliere a pericolelor pentru sănătatea publică.  |
| 1. **Avizarea și consultarea publică a proiectului**
 |
| În vederea respectării Legii nr. 239 din 13.11.2008 *privind transparența în procesul decizional*,Proiectul este plasat pe pagina web oficială a Ministerului Sănătății, compartimentul „Transparență. Proiecte supuse consultărilor publice” și pe portalul guvernamental [www.particip.gov.md](http://www.particip.gov.md)<https://particip.gov.md/ro/search?title=r%C4%83spuns&from_date=2020-11-17&to_date=2023-11-17&typeFilter=1&authoritie_ids=1286&caem=&keyword_ids=&rta=&rtb>= Proiectul urmează a fi consultat și avizat în conformitate cu prevederile Legii nr. 100/2017 cuprivire la actele normative. |
| 1. **Constatările expertizei anticorupție.**
 |
| Proiectul urmează a fi supus expertizei anticorupție. |
| 1. **Constatările expertizei de compatibilitate**
 |
| Proiectul de hotărâre conține norme privind armonizarea legislației naționale cu legislațiaUniunii Europene și urmează a fi supus expertizei de compatibilitate.  |
| 1. **Constatările expertizei juridice**
 |
| Proiectul urmează a fi supus expertizei juridice. |
| 1. **Constatărilor altor expertize**
 |
| Proiectul nu necesită a fi supus altor expertize. |

**Secretar de stat Angela PARASCHIV**